ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இராமன் ஆராய்ச்சிக் கழகத்தின் விஞ்ஞானிகள் குவைய நிலை மதிப்பீடு குறித்த புதிய வழி ஒன்றைக் கண்டறிந்துள்ளனர் இதனால் மிக முக்கியமான குவைய இயக்கங்கள் எளிதாகும்
மத்திய அறிவியல் தொழில் நுட்பத் துறையின் தன்னாட்சி அமைப்பான இராமன் ஆராய்ச்சிக் கழகத்தின் விஞ்ஞானிகள் குவைய மதிப்பீட்டுக்கான  புதிய வழி ஒன்றைக் கண்டறிந்திருக்கிறார்கள். மிக எளிமையான குவைய முறையான இரண்டு பரிமாணங்கள் கொண்ட க்யூபிட்டுகள்  அதிக பரிமாணங்கள் கொண்ட க்யூபிட்டுகள் உட்பட அனைத்தையும் குவைய நிலை இன்டர்பெரோகிராபி  என்ற முறை மூலம் அளவிட முடியும் என்று கண்டறிந்துள்ளனர். மத்திய அறிவியல் தொழில் நுட்பத் துறையின் குவெஸ்ட்  நெட்வொர்க் திட்டத்தின் ஓரளவு ஆதரவுடன் மேற்கொள்ளப்பட்ட இந்த ஆராய்ச்சிப்பணி ஃபிசிகல் ரெவியூ லெட்டர்ஸ்  என்ற இதழில் வெளியிட ஏற்றுக்கொள்ளப்பட்டுள்ளது மேலும் விவரங்களுக்கு : https://pib.gov.in/PressReleasePage.aspx?PRID=1649962
(Visitor Counter : 195
நுகர்வோர் நலன், உணவு மற்றும் பொது விநியோகம் அமைச்சகம்
மத்திய நுகர்வோர் நலன், உணவு மற்றும் பொது விநியோகத் துறை அமைச்சர் திரு. ராம் விலாஸ் பஸ்வானுடன் புதுச்சேரி முதல் அமைச்சர் திரு வி. நாராயணசாமி சந்திப்பு
புதுதில்லியில் மத்திய நுகர்வோர் நலன், உணவு மற்றும் பொது விநியோகத் துறை அமைச்சர் திரு. ராம்விலாஸ் பாஸ்வானை, புதுச்சேரி முதலமைச்சர் திரு வி. நாராயணசாமி சந்தித்துப் பேசினார். புதுச்சேரியில் கடந்த இரு ஆண்டுகளாக வறட்சி நிலவும் மற்றும் பயனாளிகளுக்கு வேறு சில காரணங்களால் நேரடிப் பணப்பரிமாற்றத் திட்டத்தைவிட பொது விநியோகத் திட்டம் உகந்ததாக இருக்கும் என்று அப்போது அவர் கூறினார். விவசாயிகளிடமிருந்து நேரடியாக நெல் கொள்முதல் செய்யவும் அனுமதி அளிக்குமாறு கேட்டுக்கொண்டார்.
புதுச்சேரி விவசாயிகளிடமிருந்து 80,000 டன் நெல் கொள்முதல் செய்வதன் மூலம் 48,000 டன் அரிசி பெற முடியும் என்ற காரணத்தினால், திரு. நாராயணசாமி இதற்கான அனுமதியை வழங்குமாறு மத்திய அமைச்சரிடம் வலியுறுத்தினார். புதுச்சேரிக்கு தேசிய உணவு பாதுகாப்பு சட்டத்தின்படி, 45,000 டன் அரிசி தேவையாகும். பொது விநியோகத் திட்டத்தின் மூலம், புழுங்கல் அரிசி வழங்கப்பட வேண்டும் என்றும் அவர் கேட்டுக்கொண்டார்.
புதுச்சேரி முதலமைச்சரின் கோரிக்கைகளுக்கு முதல் நிலை ஒப்புதல் வழங்கிய மத்திய அமைச்சர் திரு. பாஸ்வான், தேசிய உணவு பாதுகாப்பு சட்டத்தின் பயனாளிகளுக்கு வழங்கப்பட வேண்டிய பொருட்களை நியாயமாகவும், வெளிப்படைத் தன்மையுடனும் வழங்க வேண்டும் என்று கேட்டுக்கொண்டார். பொது விநியோகக் கடைகளைப்  பயனாளிகளுக்கு ஏற்றவகையில் அமைத்து, அந்தக் கடைகளுக்கு கொள்முதல் செய்யப்படும் அரிசியை எடுத்து செல்வதற்கான போக்குவரத்து ஏற்பாடுகள், பி.டி.எஸ் கடைகள் சரியாக செயல்படுவதை உறுதி செய்ய தொடர்ச்சியான ஆய்வுகள் மற்றும் முறைகேடுகளை உடனடியாக கவனத்திற்கு கொண்டுவருவது போன்ற நடவடிக்கைகளை மேற்கொள்ள வேண்டும் என்றும் மத்திய அமைச்சர் கேட்டுக்கொண்டார்.
இந்த நடவடிக்கையின் மூலம் பிற மாநிலங்களில் இருந்து கொள்முதல் செய்யப்படும் நெல்லைக் கொண்டு செல்வதற்கான செலவு குறைவதுடன், உள்ளூர் விவசாயிகளுக்குக் குறைந்தபட்ச ஆதார விலை கிடைப்பதும் உறுதி செய்யப்படும். இது தொடர்பான விரிவான திட்ட ஆலோசனைகள் அமைச்சகத்திடம் 15 நாட்களுக்குள் சமர்ப்பிக்கப்படும் என்று புதுச்சேரி முதலமைச்சர் திரு. வி. நாராயணசாமி மத்திய அமைச்சர் திரு. ராம்விலாஸ் பாஸ்வானிடம் உறுதியளித்தார்.
பிரதமர் அலுவலகம்
அமைப்புகள் மற்றும் செயல்முறைகளை ஒருங்கிணைப்பதன் மூலம் ‘ஒரே பாரதம், உன்னத பாரதத்தை’ பிரதமர் விரிவாக்குகின்றார்.
தேசிய அளவிலான ஒருங்கிணைந்த சேவைகளில் ‘குறைந்தபட்ச அரசு-அதிகபட்ச நிர்வாகம்’ வெளிப்படுகிறது
நாட்டின் ஓட்டுநர் இல்லா முதல் மெட்ரோ ரயில் போக்குவரத்தை இன்று தொடங்கி வைத்தபோது, தேசிய பொது பயண அட்டையை, தில்லி மெட்ரோவின் விமான நிலைய விரைவு பாதைக்கும் நீட்டிக்கும் திட்டத்தையும் பிரதமர் திரு நரேந்திர மோடி தொடங்கி வைத்தார். இந்த பொது பயண அட்டை கடந்தாண்டு அகமதாபாத்தில் தொடங்கி வைக்கப்பட்டது. இந்த தொடக்கத்தின் போது, ‘குறைந்தபட்ச அரசு-அதிகபட்ச நிர்வாகம்’ என்ற தனது தாரக மந்திரத்தின் முக்கியமான அம்சத்தை நினைவூட்டினார். அதாவது அமைப்புகள் மற்றும் செயல்முறைகளை ஒருங்கிணைத்து அதன்மூலம் தனது ஒரே பாரதம், உன்னத பாரதம் என்ற தொலைநோக்கை வலுப்படுத்த முடியும் என்றார்.
நவீனமயமாக்கலுக்கான அதே தரம் மற்றும் வசதிகளை வழங்குவது மிக முக்கியம் என பிரதமர் கூறினார். இந்த நோக்கில், தேசிய அளவிலான பொது பயண அட்டை முக்கியமான நடவடிக்கையாகும். பயணிகள் எங்கு சென்றாலும், எந்த பொது போக்குவரத்தை பயன்படுத்தினாலும், இந்த ஒரு அட்டை ஒருங்கிணைந்த சேவைகளை அளிக்கும்.
எளிதான வாழ்க்கையை மேம்படுத்துவதற்காக, அனைத்து அமைப்புகள் மற்றும் செயல்முறைகள் ஒருங்கிணைக்கப்படுகின்றன. பொது பயண அட்டை ஒருங்கிணைப்பு முறை மூலம், நாட்டின் வலிமை திறம்பட ஒருங்கிணைக்கப்படுகிறது என பிரதமர் கூறினார். ‘‘ஒரே நாடு, ஒரே பயண அட்டை’’ மாதிரி, கடந்த காலங்களில் பல விஷயங்களை நமது அரசு ஒருங்கிணைத்துள்ளது’’ என திரு நரேந்திர மோடி கூறினார்.
ஒரே நாடு, ஒரே பாஸ்ட் டேக் என்பது நாடு முழுவதும் நெடுஞ்சாலை போக்குவரத்தை தடையில்லாமல் ஆக்கியுள்ளது. இது பயணிகளுக்கு தாமதம் மற்றும் போக்குவரத்து நெரிசலை குறைத்துள்ளது. ஜிஎஸ்டி போன்ற ஒரே நாடு, ஒரே வரி என்ற முறை வரி அமைப்பில் உள்ள சிக்கலை முடிவுக்கு கொண்டு வந்து, மறைமுக வரியில் சீரான அமைப்பை கொண்டு வந்தது. ஒரே நாடு, ஒரே மின்தொகுப்பு என்ற அமைப்பு நாட்டின் அனைத்து பகுதிகளிலும், போதிய மற்றும் தொடர் மின்விநியோகத்தை உறுதி செய்கிறது. மின் இழப்பும் குறைந்துள்ளது.
ஒரே நாடு, ஒரே எரிவாயு விநியோகத் தொகுப்பு, முன்பு எரிவாயு பயன்பாடு கனவாக இருந்த பகுதிகளில், எரிவாயு அடிப்படையிலான வாழ்க்கை மற்றும் பொருளாதாரத்தை உறுதி செய்துள்ளது. ஆயுஷ்மான் பாரத் போன்ற ஒரே நாடு, ஒரே சுகாதார காப்பீடு திட்டம் மூலம் கோடிக்கணக்கான இந்திய மக்கள் எங்கு சென்றாலும் பயன் அடைகின்றனர். ஒரு இடத்தில் இருந்து மற்றொரு இடத்துக்கு குடிபெயரும் மக்கள், ஒரே நாடு, ஒரே ரேசன் அட்டை திட்டம் மூலம், புதிய ரேசன் அட்டை பெறும் சிக்கலில் இருந்து விடுபட்டுள்ளனர். அதேபோல், புதிய வேளாண் சீர்திருத்தங்கள் மற்றும் இ-நாம் ஏற்பாடு மூலம் ஒரு நாடு, ஒரே வேளாண் சந்தை என்பதை நோக்கி நாடு சென்று கொண்டிருக்கிறது.
பிரதமர் அலுவலகம்
துருக்கியில் நிலநடுக்கத்தால் உயிரிழந்தவர்களுக்கு பிரதமர் இரங்கல்
துருக்கியில் நிலநடுக்கத்தால் உயிர், உடைமைகளை இழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
துருக்கி அதிபரின் ட்விட்டர் பதிவிற்கு பதிலளித்து பிரதமர் கூறியிருப்பதாவது: “துருக்கியில் நிலநடுக்கத்தால் உயிர்களையும், உடைமைகளையும் இழந்தது வேதனை அளிக்கிறது. கவலையடைந்துள்ள குடும்பத்தினருக்கு இரங்கல்கள். காயமடைந்தவர்கள் விரைவில் குணமடைய வேண்டுகிறேன். இந்த துயரமான தருணத்தில் துருக்கி மக்களுக்கு இந்தியா உறுதிணையாக இருப்பதோடு அனைத்து உதவிகளையும் வழங்கத் தயாராக உள்ளது”.
எஃகுத்துறை அமைச்சகம்
ஆக்சிஜன் வசதியுடன் கூடிய மிகப்பெரிய கொவிட் பராமரிப்பு மையத்தை மேற்கு வங்கத்தில் திரு தர்மேந்திர பிரதான் திறந்து வைத்தார்
மேற்கு வங்கத்தில் உள்ள செயில்-ஐஎஸ்பி பர்னாப்பூரில், 200 படுக்கைகளுடன் கூடிய மிகப்பெரிய கொவிட் பராமரிப்பு மையத்தை மத்திய எஃகு மற்றும் பெட்ரோலிய & இயற்கை எரிவாயு அமைச்சர் திரு தர்மேந்திர பிரதான் இன்று திறந்து வைத்தார்.
எஃகு இணை அமைச்சர் திரு ஃபக்கன் சிங் குளஸ்தே, சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு பாபுல் சுப்ரியோ, செயில் தலைவர் திருமிகு சோமா மண்டல் ஆகியோர் காணொலி மூலம் நடைபெற்ற இந்நிகழ்ச்சியில் பங்கேற்றனர்.
நிகழ்ச்சியில் உரையாற்றிய திரு பிரதான், நாட்டின் பெரும்பாலான திரவ மருத்துவ ஆக்சிஜன் தேவையை பூர்த்தி செய்வதற்காக எஃகு துறையை பாராட்டினார். முதல் அலையின் போது ஒரு நாளைக்கு 3000 மெட்ரிக் டன்னாக இருந்த ஆக்சிஜனின் உச்சபட்ச தேவை தற்போது ஒரு நாளைக்கு 10,000 மெட்ரிக் டன்னாக அதிகரித்துள்ள நிலையில், இதில் 4,000 மெட்ரிக் டன்னுக்கும் அதிகமான மருத்துவ ஆக்சிஜன், எஃகு ஆலைகளால் உற்பத்தி செய்யப்படுவதாக தெரிவித்தார். தனியார் ஆலைகளும் இதில் அடங்கும்.
ஆக்சிஜன் உற்பத்தி நிலையங்களுக்குக் அருகிலேயே கொவிட் பராமரிப்பு மையங்களை நிறுவ மாண்புமிகு பிரதமர் திரு நரேந்திர மோடி விடுத்த அறைகூவலை குறிப்பிட்ட திரு பிரதான், இத்தகைய வசதியை முதல் முறையாக செயில் இன்று பர்ன்பூரில் திறந்துள்ளது தமக்கு மகிழ்ச்சி அளிப்பதாக கூறினார்.
நிகழ்ச்சியில் பேசிய திரு குலஸ்தே, நாடு தற்போது எதிர்கொண்டுள்ள நெருக்கடியான நிலைமையில், செயில் சிறப்பாக பங்களிப்பை ஆற்றி வருவதாக தெரிவித்தார்.
2021 ஏப்ரல் 1 அன்று 538 மெட்ரிக் டன்னாக இருந்த எஃகு ஆலைகளின் திரவ மருத்துவ ஆக்சிஜன் உற்பத்தி அளவு, நேற்று 3914 மெட்ரிக் டன்னாக இருந்தது. இதில் செயிலின் பங்களிப்பு 1345 மெட்ரிக் டன் ஆகும்.
மேலும் விவரங்களுக்கு https://pib.gov.in/PressReleasePage.aspx? PRID=1720003 என்ற இணையதளத்தைப் பார்க்கவும்
மின்னணு மற்றும் தகவல் தொழில்நுட்பம்
மென்பொருள் ஏற்றுமதி மேம்பாட்டுக்கான கொள்கை
தேசிய மென்பொருள் மற்றும் சேவை நிறுவனங்களின் சங்கம்  தரவுகளின்படி, இந்திய தகவல் தொழில்நுட்பம், தொழில்நடைமுறை மேலாண்மை பிரிவில் கடந்த 3 ஆண்டுகளில் மேற்கொள்ளப்பட்ட ஏற்றுமதி விவரம் தரப்பட்டுள்ளது.
2019-20ஆம் ஆண்டில் 149 பில்லியன் அமெரிக்க டாலர் அளவுக்கும் 2020-21-ல் 152 பில்லியன் டாலர் அளவுக்கும், 2021-22-ல் 178 பில்லியன் டாலர் அளவுக்கும் ஏற்றுமதி செய்யப்பட்டுள்ளது.
தகவல் தொழில்நுட்பம், தகவல் தொழில்நுட்ப சேவைகள் உள்ளிட்ட அதிக வாய்ப்புள்ள சேவைகள் பிரிவில் வளர்ச்சி அடிப்படையிலான நடவடிக்கைகளை அரசு மேற்கொண்டு வருகிறது. தகவல் தொழில்நுட்பம் மற்றும் தகவல் தொழில்நுட்ப சேவைகள், சுற்றுலா, விருந்தோம்பல் சேவைகள், மருத்துவ தர பயணம், போக்குவரத்துச் சேவைகள், கணக்கீடு மற்றும் நிதிச்சேவைகள், காணொலி சேவைகள், சட்டச்சேவைகள், தகவல் சேவைகள், கட்டுமானம் மற்றும் அது சார்ந்த பொறியியல் சேவைகள், சுற்றுச்சூழல் சேவைகள், நிதி மற்றும் கல்வி சேவைகள் போன்ற 12 சேவைப்பிரிவுகள் செயல்திட்டத்திற்காக கவனம் செலுத்தப்பட்டு வருகின்றன.
தகவல் தொழில்நுட்பம் மற்றும் தகவல் தொழில்நுட்ப சேவைகள் ஏற்றுமதியில், 2021-22-ஆம் நிதியாண்டில் ஆந்திர மாநிலம் விசாகப்பட்டினத்தில் உள்ள எஸ்டிபிஐ பதிவு பெற்ற அலகுகள் ரூ.775.82 கோடி அளவுக்கு பங்களித்துள்ளன.
மாநிலங்களவையில் இன்று மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884065
திறன் மேம்பாடு மற்றும் தொழில் முனைவோர் அமைச்சகம்
திறன் மேம்பாட்டு திட்டம்: தமிழகத்தில் பயிற்சி மற்றும் வேலைவாய்ப்புகளை பெற்றோர் விவரம்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த திறன் மேம்பாடு மற்றும் தொழில் முனைதல் இணை அமைச்சர் திரு ராஜீவ் சந்திரசேகர் கீழ்காணும் தகவல்களை அளித்தார்.
திறன் இந்தியா இயக்கத்தின் கீழ் குறுகிய கால திறன் மேம்பாட்டு பயிற்சி மற்றும் கைவினைஞர் பயிற்சி திட்டத்திற்காக பிரதமரின் கௌஷல் விகாஸ் யோஜனா, ஜன் ஷிக்ஷன் சன்ஸ்தான் திட்டம் மற்றும் தேசிய தொழிற்பயிற்சி ஊக்குவிப்பு திட்டம் ஆகியவற்றை திறன் மேம்பாடு மற்றும் தொழில் முனைதல் அமைச்சகம் செயல்படுத்தி வருகிறது.
இந்தியா முழுவதும் உள்ள சமூகத்தின் அனைத்துப் பிரிவைச் சேர்ந்த இளைஞர்களுக்கும் பயிற்சி வழங்கப்படுகிறது. கடந்த மூன்று ஆண்டுகளாக பல்வேறு திறன் மேம்பாட்டுத் திட்டங்களின் கீழ் வேலைவாய்ப்புக்காகப் பயிற்சி அளித்த இளைஞர்களின் எண்ணிக்கை பின்வருமாறு:
பிரதமரின் கௌஷல் விகாஸ் யோஜனா 2.0 மற்றும் 3.0-வின் கீழ் நாடு முழுவதும் 2018-19-ல் 20,40,206 மற்றும் 7,04,220 பேரும், 2019-20-ல் 45,65,306 மற்றும் 6,08,389 நபர்களும், 2020-21-ல் 19,61,011 மற்றும் 2,16,102 பேரும், 2021-22-ல் 3,57,272 மற்றும் 1,23,747 பேரும் முறையே பயிற்சி பெற்று வேலைவாய்ப்பை பெற்றுள்ளனர்.
பிரதமரின் கௌஷல் விகாஸ் யோஜனா 2.0 மற்றும் 3.0-வின் கீழ் தமிழ்நாட்டில் 2018-19-ல் 1,23,422 மற்றும் 42,080 பேரும், 2019-20-ல் 1,85,108 மற்றும் 34,263 நபர்களும், 2020-21-ல் 72,404 மற்றும் 6,016 பேரும், 2021-22-ல் 13,563 மற்றும் 2,544 பேரும் முறையே பயிற்சி பெற்று வேலைவாய்ப்பை பெற்றுள்ளனர்.
ஜன் ஷிக்ஷன் சன்ஸ்தான் திட்டத்தின் கீழ் நாடு முழுவதும் 2018-19-ல் 167283 பேரும், 2019-20-ல் 415332 நபர்களும், 2020-21-ல் 359796 பேரும், 2021-22-ல் 120083 பேரும் பயிற்சி பெற்று வேலைவாய்ப்பை பெற்றுள்ளனர்.
ஜன் ஷிக்ஷன் சன்ஸ்தான் திட்டத்தின் கீழ் தமிழ்நாட்டில் 2018-19-ல் 4329 பேரும், 2019-20-ல் 14244 நபர்களும், 2020-21-ல் 11727 பேரும், 2021-22-ல் 3217 பேரும் பயிற்சி பெற்று வேலைவாய்ப்பை பெற்றுள்ளனர் .
தேசிய தொழிற்பயிற்சி ஊக்குவிப்பு திட்டத்தின் கீழ் நாடு முழுவதும் 2018-19-ல் 3358 பேரும், 2019-20-ல் 37312 நபர்களும், 2020-21-ல் 210460 பேரும், 2021-22-ல் 112287 பேரும் பயிற்சி பெற்று வேலைவாய்ப்பை பெற்றுள்ளனர்.
தேசிய தொழிற்பயிற்சி ஊக்குவிப்பு திட்டத்தின் கீழ் தமிழகத்தில் 2018-19-ல் 425 பேரும், 2019-20-ல் 3281 நபர்களும், 2020-21-ல் 14955 பேரும், 2021-22-ல் 9485 பேரும் பயிற்சி பெற்று வேலைவாய்ப்பை பெற்றுள்ளனர்.
கைவினைஞர் பயிற்சி திட்டத்தின் கீழ் நாடு முழுவதும் 2018-ல் 1455430 பேரும், 2019-ல் 1424239 நபர்களும், 2020-ல் 1335679 பேரும் இணைந்துள்ளனர்.
கைவினைஞர் பயிற்சி திட்டத்தின் கீழ் தமிழ்நாட்டில் 2018-ல் 42934 பேரும், 2019-ல் 36470 நபர்களும், 2020-ல் 30045 பேரும் இணைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780906
பெட்ரோலியம் மற்றம் இயற்கை எரிவாயு அமைச்சகம்
2021 ஏப்ரல் மாதத்துக்கான பெட்ரோலியப் பொருட்களின் உற்பத்தி அறிக்கை
கடந்த மாதம் உற்பத்தி செய்யப்பட்ட பெட்ரோலியப் பொருட்களின் அறிக்கை வெளியிடப்பட்டுள்ளது. அவற்றின் விவரம்:
கச்சா எண்ணெய் உற்பத்தி
கடந்த ஏப்ரல் மாதத்தில் 2493.26 மெட்ரிக் டன் கச்சா எண்ணெய் உற்பத்தி செய்யப்பட்டது. இது இலக்கு அளவை விட 1.16 சதவீதம் அதிகம். ஆனால், கடந்தாண்டு ஏப்ரல் மாத உற்பத்தியைவிட 2.07 சதவீதம் குறைவு.
கடந்த மாதம் இயற்கை எரிவாயு 2651. 49 மில்லியன் மெட்ரிக் ஸ்டாண்டர்டு கியூபிக் மீட்டர் உற்பத்தி செய்யப்பட்டது. இது கடந்தாண்டு ஏப்ரல் உற்பத்தியை விட 22.68 சதவீதம் அதிகம். ஆனால், மாத இலக்கை விட 1.02 சதவீதம் குறைவு.
கடந்த மாதம் பெட்ரோலியப் பொருட்களின் மொத்த உற்பத்தி 20891.57 ஆயிரம் மெட்ரிக் டன். இது மாத இலக்கை விட 1.04 சதவீதம் குறைவு. ஆனால் கடந்தாண்டு ஏப்ரல் மாத உற்பத்தியை விட 30.90 சதவீதம் அதிகம்.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும்.
https://pib.gov.in/PressReleasePage.aspx?PRID=1720530
எரிசக்தி அமைச்சகம்
உம்பன் புயலை எதிர்கொள்வதற்கு ஆயத்த நிலையில் மின்துறை அமைச்சகம்.
நாளை, 20.5.2020 பிற்பகலில் கரையைக் கடக்கும் என வானிலை முன்னறிவிப்பாகக் கூறப்பட்டுள்ள உம்பன் அதிதீவிரப் புயலால் மேற்குவங்கம் மற்றும் ஒடிசா மாநிலங்கள் பாதிக்கப்படக் கூடும் என்பதால், மின்சார விநியோக நிலைமையைக் கையாள்வதற்குத் தேவையான ஏற்பாடுகளைச் செய்து, நிலைமையை எதிர்கொள்ள ஆயத்தமாக இருப்பதாக மத்திய மின் துறை அமைச்சகம் தெரிவித்துள்ளது. அதி தீவிர புயல் தொடர்பான தகவல்களை மத்திய மின் துறை அமைச்சகம் தொடர்ந்து கண்காணித்து வருவதுடன், மாநில அரசுகள், மின் வழங்கல், உற்பத்தி மற்றும் பகிர்மான நிறுவனங்கள், மின் தொகுப்பு ஆப்பரேட்டர்கள் மற்றும் சாதனங்களின் உற்பத்தியாளர்கள் என தொடர்புடைய அனைத்துத் தரப்பினருடனும் தொடர்ந்து தொடர்பில் இருந்து வருகிறது.
பிரதான கட்டுப்பாட்டு மையங்களாக போஸ்கோவின் என்.எல்.டி.சி.  மற்றும் ஈ.ஆர்.எல்.டி.சி.  மையங்கள் அறிவிக்கப்பட்டுள்ளன. ஒடிசா மற்றும் மேற்குவங்கத்தின் மின்துறைகளின் மூத்த நிலையிலான அதிகாரிகள் முன்னோடி அதிகாரிகளாக நியமிக்கப்பட்டுள்ளனர். அவசரச் சூழ்நிலைத் தேவைகளின் போது மேற்கொள்ளும் செயல்பாடுகளுக்கு அவர்கள் பொறுப்பேற்க வேண்டும் என தெரிவிக்கப்பட்டுள்ளது. என்.டி.பி.சி.,  பி.ஜி.சி.ஐ.எல்.  மற்றும் போஸ்கோ ஆகிய நமது பொதுத் துறை நிறுவனங்கள் இதை சமாளிக்கத் தேவையான அனைத்து ஆயத்த நடவடிக்கைகளையும் செய்துள்ளன. அதி தீவிரப் புயல் காரணமாக ஏதும் சேதம் ஏற்பட்டால், செம்மையான முறையில் நிலைமையை சரி செய்வதற்கு மாநில மின் வழங்கல் நிறுவனங்களுக்கு இவை உதவி செய்யும். பி.ஜி.சி.ஐ.எல்.  மற்றும் என்.டி.பி.சி.  நிறுவனங்கள் புவனேஸ்வரம் மற்றும் கொல்கத்தாவில் 24 X 7 கட்டுப்பாட்டு அறைகளை அமைத்துள்ளன. மேலும் மானேசரில் பி.ஜி.சி.ஐ.எல். தலைமையகத்தில் 24 X 7 கட்டுப்பாட்டு அறை ஒன்றை பி.ஜி.சி.ஐ.எல். அமைத்துள்ளது.
ஏதும் சேதங்கள் ஏற்பட்டால், மின் பகிர்மான லைன்கள் மற்றும் இதர மின்சாரக் கட்டமைப்பு உள்ளிட்ட தேவையான அனைத்து உதவிகளும் மாநில மின் வழங்கல் நிறுவனங்களுக்கு அளிக்கப்படும்.
ஆயுஷ்
மகர சங்கராந்தி அன்று உலக சூரிய நமஸ்கார் செயல்முறை நிகழ்ச்சிகளுக்கு ஆயுஷ் அமைச்சகம் ஏற்பாடு
மகர சங்கராந்தி தினமான ஜனவரி 14-ந்தேதியன்று  உலகம் முழுவதும் உள்ள 75 லட்சம் மக்கள் பங்கேற்கும் சூரிய நமஸ்கார நிகழ்ச்சிகளுக்கு ஆயுஷ் அமைச்சகம் ஏற்பாடு செய்துள்ளது. ஆரோக்கியம், செல்வம்,,மகிழ்ச்சி ஆகியவற்றை வழங்கியதற்காக இயற்கை அன்னைக்கு நன்றி செலுத்தும் வகையில் இது கொண்டாடப்படுகிறது. அனைத்து உயிரினங்களுக்கும் வாழ்வளிக்கும் சூரியனுக்கு வணக்கம் தெரிவிக்கும் சூரிய நமஸ்காரம் மேற்கொள்ளப்படுகிறது. ஆற்றலின் முக்கிய ஆதாரமான சூரியன், உணவு சங்கிலியின் தொடர்ச்சியாக மட்டுமல்லாமல், மனித உடலுக்கும் மனதுக்கும் ஆற்றலையும் அளிக்கிறது. அறிவியல் பூர்வமாக, சூரிய நமஸ்காரம் நோய் எதிர்ப்பு சக்தியை வழங்குகிறது. மனித உடலுக்கு விட்டமின் டி-யை அளிக்கிறது.
பருவநிலை மாற்றம், புவி வெப்பமயமாதல் ஆகியவை குறித்த செய்திகளைத் தாங்கி இந்த சூரிய நமஸ்காரம் நடத்தப்படுகிறது. கார்பன் உமிழ்வை குறைக்கும் வகையில் சூரிய சக்தி மின்சாரம் போன்ற பசுமை எரிசக்தியை பிரபலப்படுத்தும் வகையிலும் இது நடத்தப்படுகிறது.
மேலும் இந்த நிகழ்ச்சி மகரசங்கராந்தி என்னும் நமது கலாச்சார, ஆன்மீக பாரம்பரியத்தை வெளிக்காட்டும். சூரிய நமஸ்காரத்தில், 8 ஆசனங்கள் உள்ளன. உடலையும், மனதையும் ஒருங்கிணைக்கும் இதனை காலை நேரத்தில் செய்ய வேண்டும்.
பதிவு செய்ய பின்வரும் தளங்களை காணவும்
https://www.75suryanamaskar.com
https://yogacertificationboard.nic.in/suryanamaskar/
https://yoga.ayush.gov.in/suryanamaskar
(Visitor Counter : 203
பழங்குடியினர் நலத்துறை அமைச்சகம்
ட்ரைஃபெட்-டும், ஆர்ட் ஆஃப் லிவிங் அமைப்பும் இணைந்து பழங்குடி கைவினைக் கலைஞர்களுக்கு ரேசன் பொருட்களை வழங்க உள்ளன
மத்திய பழங்குடியினர் நலன் அமைச்சகத்தின் கீழ் இயங்கும் ட்ரைஃபெட் அமைப்பும், ஆர்ட் ஆஃப் லிவிங் அமைப்பும் இணைந்து பழங்குடியினருக்கான தொழில்களை ஊக்குவிப்பதற்காக புரிந்துணர்வு ஒப்பந்தம் ஒன்றை செய்துகொண்டுள்ளன. ஆர்ட் ஆஃப் லிவிங் அமைப்பு, தேவைப்படும் பழங்குடி கைவினை கலைஞர்களுக்கு, ரேசன் பொருட்கள் அடங்கிய பொட்டலங்களை இலவசமாக வழங்க ஒப்புக் கொண்டுள்ளது. நாடு முழுவதும் உள்ள 9,409 கலைஞர்களுக்கு இவற்றை விநியோகிக்க ட்ரைஃபெட் ஏற்பாடு செய்துள்ளது.
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
குணமடைவோர் எண்ணி்க்கை அதிகரிப்பு, கடந்த 24 மணி நேரத்தில் 20,033 பேர் குணமடைந்துள்ளனர்
கொவிட் தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையை விட 1.5 லட்சம் அதிகமாகும்
கொவிட்-19 தொடர்பான ஆயத்தப்பணிகளை ஆய்வுச் செய்வதற்கான உயர்மட்டக் கூட்டத்தை, மத்திய அமைச்சரவை செயலர் மாநிலங்கள் மற்றும் யூனியன் பிரதேசங்களுடன் இன்று நடத்தினார்.
கொவிட்-19 தொற்றால் பாதிக்கப்பட்டு குணமடைந்தவர்களின் எண்ணிக்கை 60 விழுக்காட்டை கடந்து விட்டது. இன்று இது 60.73 விழுக்காடாகும்.
இது வரை 3,79,891 நோயாளிகள் குணமடைந்துள்ளனர். குணமடைந்தவர்களின் எண்ணிக்கை தொடர்ந்து, சீராக அதிகரித்து கொண்டே வருகிறது.
கடந்த 24 மணி நேரத்தில் மட்டும் மொத்தம் 20,033 கொவிட்-19 நோயாளிகள் குணமாகியுள்ளனர்.
மத்திய அரசு, மாநில அரசுகள் மற்றும் யூனியன் பிரதேசங்களுடன் இணைந்து மேற்கொண்ட நடவடிக்கைகளால் கொவிட்-19 நோயாளிகள் குணமடையும் எண்ணி்க்கை அதிகரித்தவாறு உள்ளது.
இன்றைய நிலவரப்படி, கொவிட்-19 தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,52,452 அதிகமாகும்.
தற்போது 2,27,439 நோயாளிகள் மருத்துவக் கண்காணிப்பில் இருக்கிறார்கள்.
கொவிட்டை கண்டறியும் பரிசோதனைச் சாலைகளை அரசு தொடர்ந்து அதிகரித்துக் கொண்டே வருகிறது. தற்போது 1074, கொவிட்-19 பரிசோதனைச் சாலைகள் நம் நாட்டில் உள்ளன. இதில் அரசு பரிசோதனைச் சாலைகள் 775, தனியார் பரிசோதனைச் சாலைகள் 299.
· நிகழ்நேர பிசிஆர்  அடிப்படையிலான சோதனைச் சாலைகள் – 579 ,
· ட்ரூனேட்  அடிப்படையிலானச் சோதனைச் சாலைகள் – 405 
· CBNAAT அடிப்படையிலான சோதனைச் சாலைகள் – 90  ஆகும்.
பரிசோதனை செய்வதும் அதிகரித்துக் கொண்டேயிருக்கிறது. மொத்த பரிசோதனைகளின் எண்ணிக்கை கிட்டத்தட்ட 93 லட்சத்தை எட்டியுள்ளது. கடந்த 24 மணி நேரத்தில் 2,41,576 மாதிரிகள் பரிசோதிக்கப்பட்டுள்ளன. இதுவரை 92,97,749 பரிசோதனைகள் மேற்கொள்ளப்பட்டுள்ளன.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
உள்துறை அமைச்சகம்
ஜம்முவில் இன்று நடைபெற்ற மத்திய ரிசர்வ் காவல்படையின் 83-வது அமைப்பு தின விழாவில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா தலைமை விருந்தினராகப் பங்கேற்றார்
ஜம்முவில் இன்று நடைபெற்ற மத்திய ரிசர்வ் காவல்படையின் 83-வது அமைப்பு தின விழாவில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா தலைமை விருந்தினராகப் பங்கேற்றார். இந்த நிகழ்வில் அணிவகுப்பு மரியாதையையும் உள்துறை ஏற்றுக்கொண்டார். ஜம்மு காஷ்மீரின் துணை நிலை ஆளுநர் திரு மனோஜ் சின்ஹா, மத்திய அமைச்சர் டாக்டர் ஜிதேந்திர சிங், மத்திய உள்துறை செயலாளர் உள்ளிட்ட பல பிரமுகர்கள் இந்த நிகழ்ச்சியில் பங்கேற்றனர். சிஆர்பிஎப் அதன் அமைப்பு தினத்தை தில்லிக்கு வெளியே கொண்டாடுவது இதுவே முதல்முறையாகும்.
இந்த நிகழ்ச்சியில் உரையாற்றிய உள்துறை அமைச்சர் அமித் ஷா, மத்திய ஆயுத காவல்படைகளின் வருடாந்தர அணிவகுப்புகளை நாட்டின் பல்வேறு பகுதிகளில் நடத்த மத்திய அரசு முடிவு செய்துள்ளது என்றார். இந்த முடிவின் ஒரு பகுதியாக இன்று வரலாற்றுச் சிறப்புமிக்க ஜம்முநகரில் சிஆர்பிஎப்-ன் வருடாந்தர அணிவகுப்பு நடைபெறுகிறது என்றும் அவர் கூறினார்.
2014-ல் நரேந்திர மோடி பிரதமரான பின் மிக குறுகிய காலத்தில் ஜம்முகாஷ்மீரின் நிலைமையில் பெரிய மாற்றம் ஏற்பட்டது. ஜனநாயக நடைமுறையின் ஒருபகுதியாக கிராமங்களில் தலைவர்கள், துணைத் தலைவர்கள் என 30,000 பேர் பிரதிநிதித்துவம் செய்வது ஜம்முகாஷ்மீருக்கும், தேசத்திற்கும் பெருமையான விஷயமாக உள்ளது. வட்டார பஞ்சாயத்துக்களும், மாவட்ட பஞ்சாயத்துக்களும் உருவாக்கப்பட்டுள்ளன வளர்ச்சி நடைமுறையிலிருந்து துண்டிக்கப்பட்டிருந்த தலித் மக்கள், பிற்படுத்தப்பட்டோர், பெண்கள், மலைவாழ் மக்கள் ஆகியோர் . 370-வது பிரிவு நீக்கப்பட்டதன் காரணமாக புதிய சட்டங்கள் மூலம் அனைவரையும் உள்ளடக்கிய வளர்ச்சியை பெறத் தொடங்கியுள்ளனர் என்று அவர் தெரிவித்தார்.
ஜம்மு காஷ்மீரில் பயங்கரவாதத்தை கட்டுப்படுத்துவதில் பாதுகாப்பு படைகள் பெரிய வெற்றியை அடைந்துள்ளன. தொழில்வளர்ச்சி தொடங்கியுள்ளது. ரூ.33,000 கோடிக்கும் அதிகமாக முதலீடுகளை ஜம்மு காஷ்மீர் நிர்வாகம் பெற்றது. பிரதமரின் திட்டங்களை பூர்த்தி செய்ய பணிகள் விரைவாக நடைபெறுகின்றன. அனைத்து வீடுகளுக்கும் குடிநீரும், மின்சாரமும் வழங்கப்படுகிறது என்று அமைச்சர் திரு அமித் ஷா கூறினார்.
சிஆர்பிஎப் பற்றி நாடு எப்போதும் பெருமிதம் கொண்டிருப்பதாக அவர் கூறினார். இந்தப் படைப்பிரிவில் உள்ள 3.25 லட்சம் வீரர்களும், உள்நாட்டு பாதுகாப்பிற்கும், தேசத்தின் பாதுகாப்பிற்கும் தங்களை மறுஅர்ப்பணம் செய்துகொள்ள வேண்டும் என்று திரு அமித் ஷா கேட்டுக் கொண்டார்.
நித்தி ஆயோக்
நிதி ஆயோக் டிசிஆர்எம் மேட்ரிக்ஸ் கட்டமைப்பை வெளியிட்டது
இந்தியாவில் தொழில்நுட்ப மதிப்பீட்டில் புரட்சியை ஏற்படுத்தவும், புதுமையான கண்டுபிடிப்புகளை ஊக்குவிக்கவும், சுயதொழில் முனைவோரை உருவாக்கவும், நிதி ஆயோக் தொழில்நுட்ப-வணிகத் தயார்நிலை மற்றும் சந்தை முதிர்வு மேட்ரிக்ஸ்  கட்டமைப்பை வெளியிட்டது.
தொழில்நுட்ப-வணிகத் தயார்நிலை மற்றும் சந்தை முதிர்வு மேட்ரிக்ஸ் கட்டமைப்பின் அறிமுகமானது, இந்தியாவின் புதுமையான கண்டுபிடிப்புகள் மற்றும் சுயதொழில் தொழில்முனைவோருக்கு மைல்கல்லாக அமையுமென நிதி ஆயோக் உறுப்பினர்  டாக்டர் வி.கே.சரஸ்வத் தெரிவித்துள்ளார். வலுவான மதிப்பீட்டு முறையை அறிமுகப்படுத்துவதன் மூலம், நாடு முழுவதும் உள்ள பங்குதாரர்கள், தொழில்நுட்பத்தின் மூலம் தங்களது வணிகத்தை மேம்படுத்த முடியுமெனவும், இதன் மூலம் புதுமையான கண்டுபிடிப்புகளில் இந்தியாவை சர்வதேச அளவில் முன்னிலைப்படுத்த முடியுமெனவும் அவர் கூறினார்.
டிசிஆர்எம் மேட்ரிக்ஸ் கட்டமைப்பானது இந்தியாவின் கண்டுபிடிப்புகளை புதிய ஊக்குவிப்பதில் முக்கியப் பங்கு வகிப்பதோடு, புதிய யோசனைகளுக்கான சூழலை உருவாக்குகிறது. மத்திய அரசு நிதி ஆயோக் மூலம், புதுமையான கண்டுபிடிப்புகளை ஊக்குவிக்கவும், சுயதொழில் முனைவோரை ஊக்குவிப்பதிலும் உறுதியுடன் உள்ளது.
பிரதமர் அலுவலகம்
ஆசிய விளையாட்டுப் போட்டிகள் 2022 இல் 10 மீட்டர் ஏர் பிஸ்டல் குழு பிரிவில் மகளிர் அணி வெள்ளிப் பதக்கம் வென்றதை பிரதமர் கொண்டாடினார்
ஹாங்சோவில் நடைபெறும் 2022 ஆசிய விளையாட்டுப் போட்டியில் 10 மீட்டர் ஏர் பிஸ்டல் மகளிர் குழுப் பிரிவில் வெள்ளிப் பதக்கம் வென்ற திவ்யா தாடிகோல், இஷா சிங் மற்றும் பாலக் ஆகியோரின் மகளிர் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள எக்ஸ் சமூக ஊடக பதிவு வருமாறு:
"ஆசிய விளையாட்டுப் போட்டியில் துப்பாக்கிச் சுடுதலில் மற்றொரு பதக்கம்!
10 மீட்டர் ஏர் பிஸ்டல் மகளிர் குழு பிரிவில் வெள்ளிப் பதக்கம் வென்ற திவ்யா தாடிகோல், இஷா சிங் மற்றும் பாலக் ஆகியோருக்கு வாழ்த்துகள். அவர்களின் எதிர்கால முயற்சிகளுக்கு வாழ்த்துக்கள். அவர்களின் வெற்றி பல விளையாட்டு வீரர்களுக்கு ஊக்கமளிக்கும்"
-----
ANU/AD/PKV/KPG
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்தியப் பிரதேசத்தில் ரூ.5722 கோடி மதிப்பிலான தேசிய நெடுஞ்சாலை திட்டங்களுக்கு திரு நிதின் கட்கரி அடிக்கல் நாட்டினார்
மத்தியப் பிரதேசத்தில் ரூ.5722 கோடி மதிப்பிலான மொத்தம் 534 கி.மீ. நீள தேசிய நெடுஞ்சாலை திட்டங்களுக்கு மத்திய சாலைப் போக்குவரத்து, நெடுஞ்சாலைகள் துறை அமைச்சர் திரு நிதின் கட்கரி இன்று அடிக்கல் நாட்டினார். இந்த நிகழ்ச்சிக்கு மத்திய இணையமைச்சர் ஜென்ரல் வி கே சிங், முதலமைச்சர் திரு சிவ்ராஜ் சௌகான், மக்களவை முன்னாள் தலைவரும், பிஜேபி மூத்த தலைவருமான திருமதி சுமித்ரா மகாஜன் ஆகியோர் முன்னிலை வகித்தனர்.
இந்த திட்டங்கள் யாத்ரீகர்களுக்கும், சுற்றுலா பயணிகளுக்கும் எளிதாக போக்குவரத்து வசதி கிடைக்க வகை செய்யும் என்று இந்த நிகழ்ச்சியில் பேசிய திரு கட்கரி தெரிவித்தார். அருகே உள்ள உஜ்ஜயினி அருகே உள்ள வேளாண் சந்தைகளுக்கு சிறந்த போக்குவரத்து இணைப்பு இதன் மூலம் கிடைக்கும் என்று அவர் கூறினார். உஜ்ஜயினி-தீவாஸ் தொழில்துறை சாலை மேம்படுத்தப்படும் என்றும் புதிய வேலைவாய்ப்புகள் உருவாகும் என்றும் அமைச்சர் தெரிவித்தார்.
சுமுகமான போக்குவரத்து தொடர்பு, விரைவான வளர்ச்சி, சிறந்த பாதுகாப்பு, அனைவருக்கும் வளம் ஆகியவற்றை உறுதிசெய்ய அடுத்த தலைமுறை கட்டமைப்புக்கான நடவடிக்கைகளை அரசு தொடர்ந்து மேற்கொண்டு வருகிறது என்று திரு நிதின் கட்கரி தெரிவித்தார்.
பெட்ரோலியம் மற்றம் இயற்கை எரிவாயு அமைச்சகம்
ரேஷனில் மண்ணெண்ணையின் சில்லரை விற்பனை விலையை மாநிலங்கள் / யூனியன் பிரதேசங்கள் நிர்ணயிக்கின்றன : மாநிலங்களவையில் தகவல்.
மத்திய பெட்ரோலியத்துறை இணையமைச்சர் திரு. ராமேஸ்வர் தெலி, மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது: ரேஷன் அட்டை தாரர்களுக்கு மண்ணெண்ணைக்கான சில்லரை விலையை மாநில / யூனியன் பிரதேச அரசுகள் முடிவு செய்கின்றன. மொத்த விலை, போக்குவரத்து செலவு, கமிஷன் ஆகியவற்றை கணக்கிட்டு மண்ணெண்ணையின் விற்பனை விலை நிர்ணயம் செய்யப்படுகிறது. மும்பையில் மண்ணெண்ணையின் சில்லரை விற்பனை விலை லிட்டருக்கு ரூ.49.26.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783428